proxectonos/corpus_dominio_legal_administrativo_tmp huggingface dataset:
LICITACIÓN OBRA ACONDICIONAMENTO DA ÁREA DE RECEPCIÓN DE VISITANTES DO BIC-MUÍÑOS DE FOLÓN E PICÓN
ADMINISTRACIÓN LOCAL — Municipal — Rosal, O (Contratos administrativos, 15/09/2016)

A: Valor estimado: 189.008,26 €; B. IVE (21%): 39.691,74 €; Importe Total: A+B: 228.700,00 €. Secretaría do Concello do Rosal. Praza do Calvario, número 1, 36.770 O Rosal. Teléfono 986625000. Fax 986606034. Tamén en www.concellodorosal.es/portal/perfil-do-contratante Non se esixe. Clasificación indicativa para os efectos do disposto no artigo 65.1. a), parágrafo 2º do TRLCSP: Grupo A; subgrupo 2; categoría 2; Grupo C; subgrupo 2; categoría 2. Serán por conta do adxudicatario cun máximo de 50 euros. O Rosal.—O Alcalde.
CORRECCIÓN ERRO NA EXPOSICIÓN PÚBLICA PADRÓNS TAXAS LIXO E VAOS 2016
ADMINISTRACIÓN LOCAL — Municipal — Mos (Recadación, 29/11/2016)

Detectado erro material na publicación do anuncio de exposición pública dos Padróns e cobranza en período voluntario das taxas por recollida de lixo e vaos 2016, publicado no B. O. P. número 216 de 11 de novembro de 2016, rectifícase do seguinte xeito: No paragrafo no que se comunica aos contribuíntes o período voluntario de cobranza das taxas, onde di: “dende o día 2 de NOVEMBRO DE 2016…” Debe dicir: “dende o día 31 de OUTUBRO DE 2016” Sirva o presente anuncio como rectificación. Mos, 14 de novembro de 2016.—A alcaldesa, Nidia María Arévalo Gómez.
EXPOSICIÓN PÚBLICA PADRONES FISCALES IBI RÚSTICA E IBI BICES, ANO 2016
ADMINISTRACIÓN LOCAL — Municipal — Vilagarcía de Arousa (Recadación, 28/09/2016)

Aprobado pola Xunta de Goberno Local de data 12 de setembro de 2016 o Padrón Fiscal do Imposto Sobre Bens Inmobles de Natureza Rústica, e o Padrón Fiscal do Imposto Sobre Bens Inmobles de Características Especiais, para o actual exercicio, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: Vilagarcía de Arousa, a 16 de setembro de 2016.—O Alcalde-Presidente, Alberto Varela Paz.
EXPOSICIÓN AO PÚBLICO DA CONTA XERAL DO EXERCIZO 2015.
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 15/06/2016)

Formada a Conta Xeral desta Entidade Local Menor de Chenlo (O Porriño) correspondente ao exercizo orzamentario de 2015 e informada favorablemente pola Comisión Especial de Contas, na súa reunión de 31 de maio de 2016, estará exposta ao público nesta Entidade durante o prazo de quince días hábiles, a contar dende o día seguinte ao da publicación desta anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas, de conformidade co disposto no artigo 212.3 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Chenlo (O Porriño) a 1 de xuño de 2016.—O Alcalde Pedáneo, Irene Juana Berrones Oliveri.
PUBLICACIÓN SUBVENCIÓNS CONCEDIDAS NO SERVIZO DE CULTURA E LINGUA
ADMINISTRACIÓN LOCAL — Provincial — Deputación Provincial (Subvencións, 16/11/2016)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2016, publícanse as subvencións concedidas durante o mes de outubro, polo Servizo de Cultura e Lingua desta Deputación Provincial: Plan ou programa: Universidades Aplicación orzamentaria: 16/330.3260.453.90 Plan ou programa: A concellos, sinalización elementos histórico-culturais Aplicación orzamentaria: 16/330.3360.762.01 Plan ou programa: Outras transferencias, feiras, exposic., congresos, xornadas, formac., etc. Aplicación orzamentaria: 16/330.9240.489.10
DH. W36.52414. AUTORIZACIÓN DE OBRAS PARA MURO DE CONTENCIÓN NA MARXE DO RÍO MUÍÑOS, NO CAMIÑO RÍO MALLÓN PARROQUIA E CONCELLO DE NIGRÁN. SOLICITANTE: JAIME ALONSO ÁLVAREZ.
XUNTA DE GALICIA — CONSELLERÍA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/03/2016)

D. Xuban Guerrouj Cuarental solicita de Augas de Galicia co CIF: Q1500378C, a autorización de obras no camiño Río Mallón, parroquia e Concello de Nigrán (San Fiz), (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52414 As obras solicitadas consisten na construción de muro de contención de terras e defensa de marxe de 15,50 ml de lonxitude, 2 m de altura media ata a cota do terreo natural e cimentación por baixo do leito, con bloques de pedra con grandes ocos e coieira tendida 2/1 (H/V), en parcela de referencia catastral 5846019NG1654N0001JG, na ribeira do río Muíños. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de marzo de 2016.—O Xefe da Área de Autorizacións e Concesións, Alexandra Iulia Mallench Garcia Chico.
IN407A 2015/98-4. AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA DE AMPLIACIÓN DE POTENCIA DO CT CAMPORRAPADO-CORTEGADA ENSILLEDA. SOLICITANTE HIDROÉLECTRICA DE SILLEDA SL
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 17/03/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 8 de febreiro de 2016.—O Xefe Territorial, Ignacio Rial Santomé.
RESOLUCIÓN ALCALDÍA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 22/03/2016)

Esta Alcaldía con data 4 de marzo de 2016, dictou a seguinte Resolución: “En data 16.07.2015, esta Alcaldía ditou resolución nomeando a D. Enrique Alejandro Florido Quella, Asesor do grupo municipal do Partido Popular, como persoal eventual a proposta do voceiro de dito grupo. Con data 4.03.2016, a voceira do grupo municipal do Partido Popular remite escrito solicitando se dite resolución do cesamento do mesmo, con efectos do día 7.03.2016. Considerando o disposto no artigo 12 da Lei 7/2007, do 12 de abril, do Estatuto Básico do Empregado Público, en canto ás funcións de asesoramento e confianza especial que presta o persoal eventual, así como ás condicións de nomeamento e cese do mesmo; no uso das competencias que me atribúe o artigo 124.4, apartados b) e i) da Lei 7/1985, do 2 de abril, Reguladora das Bases do Réxime Local, pola presente RESOLVO: Primeiro.- Cesar a D. Enrique Alejandro Florido Quella, como asesor do grupo político municipal do Partido Popular, posto para o que foi nomeado segundo a miña Resolución do 16.07.2015, con efectos dende o día 7.03.2016. Segundo.- Dar conta da presente Resolución á Pleno, dispoñendo igualmente a publicación da mesma no Boletín Oficial da Provincia e no taboleiro de edictos do Concello de Vigo. Terceiro.- Notifíquese a presente resolución ao interesado, á Intervención Xeral Municipal, Tesourería Municipal, Xefatura do Servizo de Recursos Humanos e o grupo municipal do Partido Popular.” Vigo, a 7 de marzo de 2016.—O Alcalde de Vigo, Yarima Shan El Haddaji.
CONVOCATORIA XUNTA XERAL O VINDEIRO DIA 11/6/2016 NA CASA ESCOLA DE CHACENTE
SECCIÓN NON OFICIAL —  — Comunidad de Augas do Lugar de Chacente (Outros documentos, notificacións e informacións públicas, 06/06/2016)

O QUE SUSCRIBE DON JOSE ANGEL MIGUENS CARLES con DNI XXXXXXXXX, VECIÑO DO LUGAR DE CHACENTE Nº14, PARROQUIA DE SAN MIGUEL DO CAMPO CP 36110 CONCELLO DE CAMPO LAMEIRO(PONTEVEDRA), POR MEDIO DA PRESENTE CONVOCA A XUNTA XENERAL A TODO-LOS USUARIOS DE AUGAS do LUGAR DE CHACENTE, A FIN DE CONSTITUIR COMO COMUNIDADE DE USUARIOS, QUE SE CELEBRARÁ O 11/06/2016, AS 18:30 HORAS EN 1ª CONVOCATORIA E AS 19:00 HORAS EN 2ª CONVOCATORIA, NA CASA ESCOLA DO LUGAR DE CHACENTE ATENDENDO AO SEGUINTE: 1) Formar unha relación nominal de Usuarios.2) Aprobar as bases as que dentro da lexislación vixente, han de axustarse os proxectos de Ordenanzas e Regulamentos, polos cales se rexirá a Comunidade de Augas.3) Designación dos membros que integrarán a xunta de goberno, encargada da dirección da comunidade e da Redacción das Ordenanzas e Reglamentos.4) Rogos e Preguntas. Campo Lameiro, a 23 de Maio de 2016.—Elena Luisa Achab Saltares.
AMPLIACIÓN TECOR RÍO GRANDE PO-10115 CON FINCAS DE AGRA E O SEXO–AGOLADA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 24/05/2016)

Don Juan Raimundo Donner Lobaina como presidente do tecor “Río Grande PO-10.115”, solicita ao Departamento Territorial da Consellería de Medio Ambiente e Ordenación do Territorio de Pontevedra que se lle conceda a Ampliación das fincas particulares de “Agra e O Sexo” do concello de Agolada Polo presente Edicto, faise público que o expediente esta a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA – na rúa Fernández Ladreda 43-2º andar en Pontevedra, durante o prazo de UN MES, contados a partir da data da publicación deste edicto, podendo formula-las alegacións que estimen oportunas. O que se fai público en virtude do disposto no artigo 15.2. da Lei 13/2013 de Caza de Galicia. Pontevedra, a 6 de maio de 2016.—O Xefe Territorial, Alberto Fuentes Losada.
DH. W36.52235. SOLICITUDE DE Mª CARMEN CORES OTERO DE AUTORIZACIÓN OBRAS RECONSTRUCIÓN MURO DE CONTENCIÓN E LIMPEZA DE MALEZA NA PARAXE DOS BORRIZOS (CORNAZO) EN VILAGARCÍA DE AROUSA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/03/2016)

As obras solicitadas consisten na reconstrucción de muro de contención de terras fóra do dph do regato tributario do arroio da Lomba, na parcela 278 do polígono 39, muro 35 m de lonxitude e limpeza de maleza, na paraxe dos Borrizos, parroquia de Cornazo, Vilagarcía de Arousa (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 01 de marzo de 2016.—O xefe da Área de Autorizacións e Concesións, Mohamed Ayoub Doralina Gomiz Vrinceanu.
APROBACIÓN INICIAL MODIFICACIÓN ORZAMENTARIA 2/2016
ADMINISTRACIÓN LOCAL — Municipal — Illa de Arousa, A (Ordenanzas e Regulamentos, 22/04/2016)

Por Resolución de Alcaldía de 12 de abril de 2016 aprobouse inicialmente o expediente de modificación orzamentaria 2/2016, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 12 de abril de 2016.—O Alcalde, Carlos Iglesias Cores.
ADXUDICACIÓN DE EXECUCIÓN DO PROXECTO RANDEIRAS BAIONA
ADMINISTRACIÓN LOCAL — Municipal — Baiona (Contratos administrativos, 28/07/2016)

Aprobado por Resolución de data 8 de xullo de 2016 o prego de cláusulas administrativas particulares que rexeran o procedemento aberto cun varios criterios de adxudicación e tramitación urxente da contratación de subministro para a execución do Proxecto randeeiras Baiona.1.- ENTIDADE ADXUDICATARIA: Concello de Baiona.2.- OBXECTO DA LICITACIÓN: 3.- PREZO: 4.- PRAZO: 5.- TRAMITACIÓN: Urxente, por mor da necesidade de xustificación da subvención concedida 6.- PROCEDEMENTO: Aberto con varios criterios de adxudicación 7.- SOLVENCIA TÉCNICA: relación dos traballos efectuados polo interesado no curso dos dez últimos anos se se tratase de obras, avalados por certificados de boa execución, e o requisito mínimo será que o importe anual acumulado no ano de maior execución sexa igual ou superior ao 70% do valor estimado do contrato: 20.483,48 € no lote 1 e 14.509,11 € no lote 2, ou da súa anualidade media se ésta é inferior ao valor estimado do contrato 8.- SOLVENCIA ECONÓMICA: o volume anual de negocios do licitador ou candidato, que referido ao ano de maior volume de negocio dos tres últimos concluídos deberá ser al menos una vez y media el valor estimado del contrato, é dicir: 43.903,68 € no lote 1, e 31.090,95 € no lote 2 9.- CRITERIOS AVALIABLES ECONOMICAMENTE.10.- CRITERIO DE DESEMPATE; empresas que acrediten ter no seu cadro de persoal un número de traballadores con discapacidade superior ao 2% e se aínda así persiste o empate, terá preferencia na adxudicación do contrato o licitador que dispoña de maior porcentaxe de traballadores fixos con discapacidade no seu cadro de persoal.11.- LUGAR E PRAZO DE PRESENTACIÓN DE PROPOSICIÓNS: presentaranse no Rexistro Xeral do Concello de Baiona durante o prazo de 8 días naturais contados a partir do día seguinte á publicación no perfil do contratante en horario 9:00 a 14:00 h 12-DOCUMENTACIÓN A PRESENTAR: véxanse os pregos que rexen a licitación (www.baiona.org). 13.- Apertura do sobre B correspondente á oferta económica, terá lugar na casa consistorial o sétimo día hábil seguinte á finalización do prazo de presentación das proposicións (no caso de coincidir en sábado ou festivo trasladarase o seguinte día hábil posterior) Baiona, a 8 de xullo de 2016.—O Alcalde, Angel Rodal Almuíña.
APROBACIÓN INICIAL ORZAMENTO MUNICIPAL 2016
ADMINISTRACIÓN LOCAL — Municipal — Marín (Presupostos e cadros de persoal, 26/04/2016)

O Pleno da Corporación en sesión ordinaria de data 13.04.2016, adoptou acordo de aprobación inicial do Orzamento Xeral da Corporación, xunto co cadro de persoal para o exercicio 2016, polo que, en cumrprimento do establecido no artigo 169.1 do RD lex.2/2004, do 5 de marzo, polo que se aproba o Texto Refundido da lei Reguladora das facendas locais, exponse ó público na Secretaría Xeral do Concello, polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia, co fin de que durante o mesmo se podan formular as alegacións ou reclamacións que se consideren oportunas. De non presentarse reclamacións durante o indicado prazo o Orzamento considerarase definitivamente aprobado. En Marín, a 14 de abril de 2016.—Josep Rafel Lopez Bustos Laarej.
SUBVENCIÓNS CONCEDIDAS POR SERVIZOS SOCIAIS E XUVENTUDE DURANTE O MES DE NOVEMBRO DE 2015.
ADMINISTRACIÓN LOCAL — Provincial — Deputación Provincial (Subvencións, 05/01/2016)

De conformidade co establecido no artigo 18 da Lei 38/2003, de 17 de novembro, xeral de subvencións, e na base 25.16 do Orzamento provincial para o ano 2015 publícanse as axudas económicas concedidas no mes de novembro de 2015, que foron tramitadas polo Servizo de Servizos Sociais e Xuventude da Deputación de Pontevedra. Pontevedra, 16 de decembro de 2015.—A presidenta, M.ª del Carmen Silva Rego.—O secretario, Carlos Cuadrado Romay.
TÁBOAS SALARIAIS PARA O ANO 2016 DO CONVENIO COLECTIVO DA EMPRESA "IMAR INGENIERÍA MODULAR, SA".
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Convenios, 21/04/2016)

Visto o Acordo da Comisión Negociadora polo que se establecen as táboas salariais para o ano 2016 na empresa IMAR INGENIERÍA MODULAR, SA, subscrito en representación da parte económica, por unha representación da empresa, e da parte social polo delegado de persoal en data 11 de marzo do 2016. Primeiro.- Dito Acordo foi presentado na Xefatura Territorial de Vigo en data 21 de marzo do 2016. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.- Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución a Mesa Negociadora do mesmo. El día 11 de marzo de 2016, siendo las 13:00h se reúnen en las oficinas de la empresa IMAR INGENIERIA MODULAR, S. A., sitas en Polígono Industrial de Vilapouca, nº5 de Forcarei, (Pontevedra), las partes que a continuación se relacionan: 1.- Aprobar las tablas salariales para el año 2016.2.- Se adjuntan las tablas salariales para el año 2016 3.- Las partes delegan en D. Yufeng Podut Holmberg, con DNI XXXXXXXXX, para la realización de los trámites necesarios del registro y publicación del presente acuerdo 4.- No habiendo más tramites que tratar se levanta la reunión a las 13:30h Vigo, a 06/04/2016.—O Xefe Territorial, Ignacio Rial Santomé.
APROBACIÓN DEFINITIVA TRANSFERENCIA DE CRÉDITO NÚMERO 1/2016
ADMINISTRACIÓN LOCAL — Municipal — Agolada (Presupostos e cadros de persoal, 08/04/2016)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Agolada, adoptado o día 29 de febreiro de 2016, sobre a transferencia de créditos entre aplicacións de gastos de distinto grupo de función, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Agolada, a 30 de marzo de 2016.—O Alcalde, Ramiro Var ela Peón.
EXTRACTO DO ACORDO DO 09 DE SETEMBRO DE 2016 DA DEPUTACIÓN DE PONTEVEDRA, POR O QUE SE APROBAN AS BASES REGULADORAS DO PROGRAMA “TECENDO LAZOS” PARA O ANO 2016
ADMINISTRACIÓN LOCAL — Provincial — Deputación Provincial (Subvencións, 10/10/2016)

BDNS (Identif.): 319276 De conformidade co previsto nos artigos 17.3. b e 20.8. a da Lei 38/2003, do 17 de novembro, Xeneral de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (http://www.pap. minhap. gob. es/bdnstrans/index): Os talleres interxeracionais ofertados terán como destinatarias as familias dos concellos que se adhiran ao programa, para fomentar a participación, o dinamismo, a actividade e o emprendemento destas. Tamén poderán ser beneficiarias do programa persoas doutros concellos, sempre que presenten a correspondente solicitude no Rexistro do concello escollido e que non se cubriron todas as prazas. Poderán adherirse a este programa todos os concellos da provincia de Pontevedra de menos de 20.000 habitantes. O obxecto destas bases é a regulación da convocatoria pública por parte da Deputación de Pontevedra relativa ao programa “Tecendo lazos” 2016, que ten por finalidade desenvolver talleres interxeracionais, no ámbito do lecer e do tempo libre, a través dos cales se pretenden crear estratexias, oportunidades e formas de creación de espazos para o encontro, a sensibilización, a promoción do apoio social e o intercambio recíproco, intencionado, comprometido e voluntario de recursos, aprendizaxes, ideas e valores encamiñados a producir entre as distintas xeracións lazos afectivos, cambios e beneficios individuais, familiares e comunitarios, entre outros, que permitan a construción de sociedades máis xustas, integradas e solidarias. Fomentarase nas persoas maiores o envellecemento activo, mellorando a a súa actividade física, cognitiva e social, e nas persoas máis novas melloraranse as habilidades sociais e a empatía cara ao resto das xeracións. Todos os talleres contarán, ademais, cun módulo denominado? A historia do meu concello?, a través do cal se tratarán de recompilar as historias, lendas, contos, fotografías… dos concellos que se adhiran, co fin de publicar a información e documentación recollidas. A dotación do programa será de 60.000 euros. Quince días naturais a partir do día seguinte ao da publicación deste extracto no BOPPO Os formularios de solicitude deberán presentarse, nos prazos de inscrición establecidos, no rexistro do concello no que se oferte o taller escollido pola persoa interesada. Cada concello establecerá os seus propios prazos de inscrición. O programa desenvolverase durante o mes de decembro e os talleres serán ofertados a través dunha empresa especializada na materia que será responsable da execución, coordinacion e avaliación do mesmo. Pontevedra 29 de setembro de 2016—A Deputada Delegada, Digna Rosa Rivas Gómez.—O Secretario, Carlos Cadrado Romay.
CONTRATOS FORMALIZADOS ENTRE O 1 DE XANEIRO DE 2012 AO 31 DE DECEMBRO DE 2015 DE CONTÍA SUPERIOR A 100.000,00 EUROS
ADMINISTRACIÓN LOCAL — Municipal — Estrada, A (Contratos administrativos, 14/03/2016)

De conformidade co establecido no artº 154 do Real Decreto Lexislativo 3/2011 polo que se aproba o Texto Refundido da Lei de Contratos do Sector Público, por medio do presente publícanse no Boletín Oficial da Provincia os contratos formalizados de contía igual ou superior a 100.000,00 euros, e suxeitos ao devandito texto legal, que tiveron lugar no Concello da Estrada entre os días 1 de xaneiro de 2012 ata o 31 de decembro de 2015. A Estrada, a 1 de marzo de 2016.—O Alcalde, José C. López Campos.
DH. W36.54633. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN OBRAS NA RÚA RAMÓN OTERO PEDRAIO, NO CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 18/10/2016)

As obras solicitadas consisten na instalación de 21 metros de liña de media tensión soterrada en zona de policía do río Gafos, na rúa Ramón Otero Pedraio. A distancia mínima de canalización ao dph será duns 66 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de setembro de 2016.—O xefe da Área de Autorizacións e Concesións, Carmen Mirela Puncernau Paquilla.
IN407A 2016/470-4. SOLICITUDE DE UNIÓN FENOSA DISTRIBUCIÓN SA, DE RETRANQUEO LMTS RED714 E CT CHAPELA-IGREXA (REDONDELA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 22/09/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 10 de agosto de 2016.—O Xefe Territorial, Ignacio Rial Santomé.
SUBMINISTRACIÓN DUN CAMIÓN PARA A BRIGADA MUNICIPAL DE OBRAS
ADMINISTRACIÓN LOCAL — Municipal — Lalín (Contratos administrativos, 17/06/2016)

A Xunta de Goberno Local, na sesión de 30 de maio de 2016 declarou deserto o expediente denominado “SUBMINISTRACIÓN DUN CAMION PARA A BRIGADA MUNICIPAL DE OBRAS ” (CSU052016). Así mesmo, acordou iniciar os trámites para contratar a “SUBMINISTRACIÓN DUN CAMIÓN PARA A BRIGADA MUNICIPAL DE OBRAS”. (CSU082016) e para tal efecto, aprobou o correspondente prego de cláusulas administrativas particulares e os seus anexos, prego de prescricións técnicas, autorizou o gasto e ordenou anunciar a seguinte licitación: CONCELLO DE LALÍN. Dependencia que tramita o expediente, obtención de documentación e información: Contratación, en horario de 09:00 ás 14:00 horas. Domicilio: Praza de Galicia, núm.1, 36500 Lalín (Pontevedra). Teléfono: 986-787060. Fax: 986-780638. Correo electrónico: fatima. cortizo@lalin. gal. Enderezo do Perfil do Contratante: http://www.lalin. gal Data límite para a obtención de documentación e información: 15 días naturais a contar desde o seguinte ao da publicación deste anuncio no BOP. Número de expediente: CSU082016 Tipo de contrato: subministración Descrición: subministración dun camión-grúa de segunda man para a Brigada Municipal de Obras e servizos CPV: 341420000-4. Camións grúa e camións volquete Procedemento: aberto. Trámite: ordinario. Criterios de adxudicación: varios Orzamento: 21.780,00 € (IVE incluído). Provisional: Non se esixe. Definitiva:5% do importe de adxudicación, excluído o IVE. Clasificación: non se esixe. Solvencia. Consonte co establecido no artigo 11.5 do Regulamento Xeral da Lei de Contratos das Administracións Públicas e tendo en conta que o valor estimado do contrato non excede de 35.000,00 € os licitadores ou candidatos están exentos dos requisitos de acreditación de solvencia económica e financeira e de acreditación de solvencia técnica e profesional. Data límite de presentación: decimo quinto (15) día natural seguinte ao da publicación deste anuncio no BOP. Se o último día fose inhábil o prazo rematará o seguinte día hábil. Presentación da documentación: no Rexistro Xeral do Concello, sito na dirección indicada no apartado 1, durante o horario de apertura do mesmo. Admisión de variantes: non. Na Sala de Xuntas da planta primeira da Casa Consistorial, ás 12:00 horas do quinto día hábil seguinte ao da finalización do prazo de presentación de proposicións (se cadrara sábado trasladarase ao seguinte día hábil) No suposto de variación da data de apertura de proposicións, esa seralle comunicada ao licitador e publicarase no perfil do contratante. Por conta do adxudicatario, ata un máximo de 500,00 €. A documentación requirida para participar na presente licitación estará a disposición dos interesados no Perfil do Contratante do Concello de Lalín así como no departamento de Secretaría/Contratación do Concello de Lalín. Lalín, 2 de xuño de 2016.—O Alcalde, Rafael Cuíña Aparicio.
IN407A 2016/39-4. SOLICITUDE DE UNIÓN FENOSA DISTRIBUCIÓN, S. A. DE RETRANQUEO LMT TRO-701 E REFORMA CT SANTA CLARA (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/06/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 9 de maio de 2016.—O xefe territorial, Ignacio Rial Santomé.
APROBACIÓN PROVISIONAL EXPTE. DE MODIFICACIÓN DE CRÉDITOS Nº 2-P/2016 DE SUPLEMENTO DE CRÉDITO E APERTURA DO TRÁMITE DE EXPOSICIÓN PÚBLICA
ADMINISTRACIÓN LOCAL — Municipal — Lalín (Presupostos e cadros de persoal, 03/06/2016)

O Pleno da Corporación do Concello de Lalín, en sesión ordinaria celebrada o día 26 de maio de 2016, aprobou provisionalmente o expediente de modificación de crédito número 2-P/2016 de Suplemento de Crédito dentro do vixente presuposto municipal, financiado mediante o remanente líquido de tesourería procedente do peche do exercicio 2015, por un importe total de 11.071,77 €uros. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 26 de maio de 2016.—O Alcalde, Rafael L. Cuíña Aparicio.
EXECUCIÓN DE TÍTULOS XUDICIAIS 292/2015, NOTIFICACIÓN A MARÍA JOSÉ PRIETO SOUSA.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/05/2016)

Hago saber: Que en el procedimiento EJECUCIÓN DE TÍTULOS JUDICIALES 292/2015 de este Juzgado de lo Social, seguidos a instancia de D. FALY STANCIU MOGEANO contra la empresa EUSEBIO JUAN BOLO ESTAVILLO, sobre DESPIDO, se ha dictado la siguiente resolución, cuya parte dispositiva se adjunta: Auto: Vigo, un de abril do dous mil dezaséis.—Maxistrado Xuíz que o dita: Emilio Sergio Siman Zatika. Vistas as actuacións e atendendo aos seguintes; PRIMEIRO: Nas presentes actuacións, foi dictada sentencia o 23/09/2015 na que se declarou a improcedencia do despedimento efectuado pola demandada EUSEBIO JUAN BOLO ESTAVILLO respecto da parte actora o 25/01/2015 e condenouse a aquela a, a opción da demandada, a proceder á readmisión ou o abono da indemnización correspondente máis, en caso de optar pola readmisión, o importe dos salarios de tramitación devengados desde o despedimento ata a notificación da sentenza, a razón de 50,03 euros diarios brutos. (Siguen fundamentos de dereito y parte dispisitiva). Y para que sirva de notificación en legal forma a EUSEBIO JUAN BOLO ESTAVILLO, en ignorado paradero, expido la presente para su inserción en el Boletín Oficial de la provincia de Pontevedra. Se advierte al destinatario que las siguientes comunicaciones se harán fijando copia de la resolución o de la cédula en el tablón de anuncios de la Oficina judicial, salvo el supuesto de la comunicación de las resoluciones que deban revestir forma de auto o sentencia, o cuando se trate de emplazamiento. En Vigo, a veinticinco de abril de dos mil dieciséis.—El Letrado de la Administración de Justicia.
RESOLUCIÓN ALCALDÍA 11/11/16, NOMEAMENTO PERSOAL EVENTUAL (ADXUNTA DIRECTOR GABINETE)
ADMINISTRACIÓN LOCAL — Municipal — Vigo (Persoal, oposicións, 25/11/2016)

A Xunta de Goberno Local na súa sesión ordinaria do 11/11/2016, tomou coñecemento da elevación a definitivo do acordo de “Modificación puntual da vixente RPT en execución de acordo plenario de data 26/07/2016. Expte.28637/220” e modificou con carácter definitivo os acordos da XGL 15/06/15, 13/08/15 e 29/04/16 de adscrición de persoal eventual de Alcaldía para a súa adecuación á vixente Relación de Postos de Traballo e cadro de persoal e, en consecuencia, modificou 1 praza vacante de asesor/a Alcaldía, encadrada no persoal eventual, coa denominación de “adxunto/a Director de Gabinete Alcaldía”, adscribindo á persoa que ocupe a dita praza á Alcaldía en réxime de xornada completa, cunha retribución bruta anual de 41.707,84 €. Considerando o disposto no artigo 12 da Lei 7/2007, do 12 de abril, do Estatuto Básico do Empregado Público, en canto ás funcións de asesoramento e confianza especial que presta o persoal eventual, así como ás condicións de nomeamento e cesamento do mesmo e nos arts.104 e 104 bis da LRBRL; no uso das compentencias que me atribúe o artigo 124.4, apartados b) e i) da Lei 7/1985, do 2 de abril, Reguladora das Bases do Réxime Local, pola presente Primeiro.- Cesar a Dª Melina Soledad Ibryamov Thiele como persoal eventual-posto de asesora do Grupo municipal Socialista, nomeada no seu momento mediante Resolución de Alcaldía do 19 de xuño de 2015. Segundo.- Nomear a Dª Melina Soledad Ibryamov Thiele, persoal eventual-posto adxunta Director de Gabinete Alcaldía, suxeito ao previsto no artigo 12 da Lei 7/2007, do 12 de abril, do Estatuto Básico do Empregado Público: POSTO DEDICACIÓN RETR. BRUTA ANUAL NOME Adxunta / Director de Gabinete Alcaldía Xornada completa 41.707,84 euros Melina Soledad Ibryamov Thiele Terceiro.- Dispoñer que o réxime retributivo e o de prestación das funcións de asesoramento ou confianza especial será o acordado pola Xunta de Goberno Local en sesión de data.19.06.2015. Cuarto.- Dar conta á Xunta de Goberno Local e establecer así mesmo a súa inclusión no réxime de publicidade previsto no artigo 104. Bis LRBRL, dispoñendo a publicación semestralmente na sede electrónica e no BOP da provincia do número dos postos de traballo reservados a persoal eventual, dando conta ao Pleno da Corporación con carácter trimestral. Quinto.- Notifíquese a presente a Dª Melina Soledad Ibryamov Thiele, á Intervención Xeral Municipal, Tesourería Municipal, Xefatura da Área de Recursos Humanos e Formación, Gabinete Alcaldía, Grupo municipal socialista e demais persoas interesadas para os efectos oportunos. Data e sinatura dixital.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
LISTA DEFINITIVA ADMITIDOS PROMOCIÓN INTERNA OFICIAL ALBANEL
ADMINISTRACIÓN LOCAL — Municipal — Marín (Persoal, oposicións, 11/05/2016)

Rematado o prazo para a presentación de instancias de participación nos procesos selectivos para a promoción interna a diversas prazas de funcionario do Concello de Marín incluidas na OEP 2013, de acordo co previsto nas bases xeráis dos procesos selectivos para a promoción interna, publicadas no BOP de Pontevedra nº 151 de 7 de agosto de 2015, esta Alcaldía no uso das facultades que ten atribuidas polo art.21 da Ley 7/1985 de 2 de abril, Reguladora das Bases de Réxime Local, PRIMEIRO.—Aprobar a listaxe definitiva de aspirantes admitidos e excluidos ao proceso selectivo para a promoción interna a unha praza de Oficial Albanel. SEGUNDO.—Designar o Tribunal cualificador do proceso selectivo, covocando os seus membros para a súa constitución o de 30 DE MAIO DE 2016 AS 10:00 HORAS na sala de comisións do Concello. PRESIDENTE/A: — Don Jose Carlos Torres Piñeiro, Arquitecto Técnico do Concello de Marín Suplente: Dona Mª Teresa Pérez Couselo, Asistente Social do Concello de Marín SECRETARIA: — Dona Mª del Mar Díaz Bello, Técnico de Administración Xeral do Concello de Marín. Suplente: dona Mª Jesús Iglesias Barreiro, Técnico de Administración Xeral do Concello de Marín VOGÁIS: — Don Francisco Santiago Barreiro Blanco, Oficial Albanel do Concello de Marín. Suplente: Dona Rosario Valverde García, Administrativo do Concello de Marín — Don Francisco Cruceira Soto, Capataz do servizo de Limpeza do Concello de Marín. Suplente: dona Mónica Peña Lage, Tëcnico Medio Servizos Sociáis do Concello de Marín. — Don Vicent Ramon Aftab Cojocarelu Montesdeoca, Oficial Mecánico-Conductor do Concello de Marín. Suplente: don Flavius Daniel Ricardo Gabriel Mirosa Mau, Policía Local do Concello de Marín. TERCEIRO.—Aprobar a data do primeiro exercicio e convocar aos aspirantes admitidos para a realización do primeiro exercicio que terá lugar o vindeiro MARTES día 14 DE XUÑO DE 2016 as 8:30 HORAS na SALA DE XUNTA DE GOBERNO DO CONCELLO DE MARIN. Os aspirantes deberán presentarse a proba provistos do seu DNI orixinal. CUARTO.—Ordear a publicación de esta Resolución no Taboleiro de Anuncios do Concello e no Boletín Oficial da Provincia de Pontevedra Así o dispón a Sra. Alcaldesa, en Marín a 3 de MAIO DE 2016 A ALCALDESA-PRESIDENTA A SECRETARIA XERAL Asdo. María Ramallo Vázquez Asdo. Paula Costas Romero
IN407A 2015/246-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DA INSTALACIÓN LMT, CT GUIZÁN (MOS)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 11/04/2016)

Resolución do 23 de marzo de 2016 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de MOS (expediente IN407A 2015/246-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 23 de marzo de 2016.—O Xefe Territorial, Ignacio Rial Santomé.
DH. W36.54044. SOLICITUDE DE RUPERTO COSTA VIEITES PARA AUTORI-ZACIÓN DE OBRAS DE MURO DE CONTENCIÓN, NO LUGAR DE REIRIS, PARROQUIA E CONCELLO DE CAMBADOS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 02/09/2016)

D. Jesus Santos Okorie Baroa solicita de Augas de Galicia co CIF: Q1500378C, a autorización de obras no lugar de Reiris, parroquia e Concello de Cambados (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54044 As obras solicitadas consisten na construción de muro de contención de 9,00 m de lonxitude e 50 cm de altura para protección da gabia da aberta, sen sobrepasar a cota do terreo natural, na parcela 211 do polígono 20 no lugar de Reiris, Cambados (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambados ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 22 de agosto de 2016.—O Xefe da Área de Autorizacións e Concesións, John Mario Pajero Cosmes.
FORMALIZACIÓN DO CONTRATO DA OBRA DE AMPLIACIÓN DA REDE DE SANEAMENTO EN MASUSÁN
ADMINISTRACIÓN LOCAL — Municipal — Pazos de Borbén (Contratos administrativos, 07/10/2016)

Por acordo da Xunta de Goberno Local de data 13 de setembro de 2016, adxudicouse o contrato de obras consistentes na “Ampliación da rede de saneamento en Masusán–Amoedo”, publicándose a súa formalización ós efectos do artigo 154, do Texto refundido da Lei de contratos do sector público, aprobado polo Real Decreto Lexislativo 3/2011, do 14 de novembro. a) Organismo: Concello de Pazos de Borbén b) Dependencia que tramita o expediente: Secretaría c) Número de expediente: 2/2016 d) Dirección de Internet do Perfil de Contratante: www.pazosdeborben.org a) Tipo de contrato: Contrato de obras b) Descrición da obra: execución das obras comprendidas no proxecto de ampliación da rede de saneamento en Masusán–Amoedo. c) CPV: 45210000 a) Tramitación: ordinaria b) Procedemento: Negociado sen publicidade 184.398,55 euros, mais 38.723,69 euros de IVE. -Importe neto: 184.398,55 euros. -Importe total: 223.122,24 euros. a) Data de adxudicación: 13/09/2016 b) Data de formalización do contrato: 15/09/2016 c) Contratista: Excavaciones y Construcciones Mohamed Taha Albacar Fabiani, S. L. d) Importe da adxudicación: — Importe neto: 184.398,55 euros. — Importe total: 223.122,24 euros. e) Vantaxes da oferta adxudicataria: Ser a oferta economicamente mais vantaxosa, xa que obtivo a maior puntuación das tres ofertas presentadas, en aplicación dos criterios previstos na cláusula 10ª do PCAP (prazo de execución, ampliación do prazo de garantía, calidade dos materiais e melloras da obra). Pazos de Borbén, 21 de setembro de 2016.—O Alcalde, Andrés Iglesias Rodríguez.
DH. W36.53063. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN OBRAS DE INSTALACIÓN LIÑA BAIXA TENSIÓN SOTERRADA ZONA DE POLICÍA RIO POSTILLÓN NO LUGAR DE BALEA, PARROQUIA DE DARBO (CANGAS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 03/06/2016)

Unión Fenosa Distribución SA. solicita de Augas de Galicia co CIF: Q1500378C, a autorización de obras no lugar de Balea, parroquia de Darbo (Santa María), Concello de Cangas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53063. As obras solicitadas consisten na instalación de liña de baixa tensión soterrada, de 61 m de lonxitude, en zona de policía do río Postillón, no lugar de Balea (Darbo). A distancia mínima da canalización ao dph será de 16,32 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 10 de maio de 2016.—O Xefe da Área de Autorizacións e Concesións, Pardeep Berriguete Gangoiti.